[{"text_idx": "#000003", "text": "Cynhelir gw\u0302yl 2019 mewn lleoliadau amrywiol yn Wrecsam rhwng 16 a 18 Mai 2019 bydd yn ddigwyddiad cofiadwy arall blwyddyn nesaf."}, {"text_idx": "#000004", "text": "Un o\u2019r enwau mwyaf amlwg ymysg y rhestr gychwynnol ydy Boy Azooga, a enwebwyd ar gyfer Gwobr Gerddoriaeth Gymreig, wrth iddo ddychwelyd i FOCUS Wales yn 2019 wedi corwynt o flwyddyn yn 2018 a welodd rhyddhau eu halbwm gyntaf, teithio\u2019n helaeth trwy\u2019r DU, Ewrop ac yn ddiweddar, yr Unol Daleithiau."}, {"text_idx": "#000007", "text": "Mae\u2019r artistiaid Cymraeg cyntaf i\u2019w cyhoeddi\u2019n gymysgedd o\u2019r newydd a\u2019r profiadol \u2013 mae\u2019r artist ifanc o Ddolgellau, Lewys, wedi bod yn prysur wneud enw i\u2019w hun gan ryddhau senglau ar Recordio Co\u0302sh dros y misoedd diwethaf, a\u2019r grw\u0302p newydd sbon Blind Wilkie McEnroe ar fin rhyddhau eu EP cyntaf ar Recordiau I KA CHING. Ar y llaw arall, mae HMS Morris wedi rhyddhau eu hail albwm yn ddiweddar ac Ani Glass yn rhan o ddirprwyaeth FOCUS Wales i gynrychioli Cymru yng Ngw\u0302yl Pop Montreal yn ddiweddar."}, {"text_idx": "#000009", "text": "Gellir gweld rhestr lawn o\u2019r 50 perfformiwr a gyhoeddwyd hyd yma ar wefan FOCUS Wales."}, {"text_idx": "#000010", "text": "Mae FOCUS Wales wedi datblygu i fod yn ddigwyddiad mwyaf y diwydiant cerddoriaeth yng Nghymru, gyda thridiau o baneli, anerchiadau o bwys, a chyngor gan y diwydiant, a bydd dros 250 o gynrychiolwyr proffesiynol y diwydiant cerdd yn glanio yn Wrecsam o bedwar ban byd."}, {"text_idx": "#000012", "text": "Mae modd i artistiaid wneud cais i berfformio yn yr w\u0302yl, gyda dyddiad cau i wneud hynny ar 1 Rhagfyr."}]